На основу члана 27.став 5. и члана 135.став 2.Закона о стечају (Сл.гласник РС бр.104/2009, 99/2011, 71/2012, одлука УС 83/82014, 113/2017 и 95/2018) као и  Националног стандарда бр.5 (Националног стандарда о начину и поступку уновчења имовине стечајног дужника), стечајни управник у поступку стечаја над стечајним дужником

Минел Хипо 7 ДОО у стечају Београд, Патријарха Димитрија бр.36, 
МБ:07559771 , ПИБ:100166209  
ОБЈАВЉУЈЕ 
ПОЗИВ ЗА ДОСТАВЉАЊЕ ПОНУДА
За вршење услуга процене вредности покретне и непокретне имовине стечајног дужника
УВОД
Решењем Привредног суда у Београду 11. Ст.235/2022.године од 18.01.2023. године отворен је стечајни поступак над стечајним дужником Минел хипо 7 ДОО – Београд у стечају, за стечајног управника именована је Јаневски Мирјана из Београда.
Решењем Привредног суда у Београду од 05.06.2023.. године, а које је постало правоснажно дана 19.06.2023. године, проглашено је банкротство стечајног дужника. 
СВРХА ПРОЦЕНЕ
Сврха процене је да се утврди вредност покретне и непокретне имовине стечајног дужника, сачини стратегија продаје и одреди, у укупној вредности процењиване имовине, учешће укњижене и евентуално не укњижене имовине као и учешће имовине оптерећене залогом.у складу са Законом о стечају члана 132 и Националним стандардима за управљање стечајном масом
ИЗВЕШТАЈ О ПРОЦЕНИ
Проценитељ је у обавези да по завршетку процене достави Извештај о процени ( у електронској форми и два оригинална примерка у писаној форми) који ће морати да садржи следеће:
· Прецизно означен предмет процене, дефиницију вредности уз опис метода коришћених у процени
· Извештај о процењеној тржишној и ликвидационој вредности непокретне имовине стечајног дужника;
· Извештај о процењеној тржишној и ликвидационој вредности покретне имовине стечајног дужника;
· Мишљење проценитеља и предлог најповољнијег начина уновчења процењиване имовине;
МЕТОД ПРОЦЕНЕ
Метод процене је прописан Законом о стечају, Националним стандардом и МРС.
Понуђачи су дужни да опишу методе које намеравају да користе у својој процени.
У складу са Националним стандардом број 5, утврђивање процењене вредности врши се у складу са Међународним стандардима финансијског извештавања.

ПРЕДМЕТ ПРОЦЕНЕ
Имовину стечајног дужника чини:

	Редни број
	                       НАЗИВ

	1
	Пословно име







	Редни број
	         НАЗИВ – Основна средстав

	1
	Апарат за мониторинг „Платан-С“ руске производље

	2
	Сет оптичких апарата PentaxEC 3840M I EG 2985K са сталком и монитором марке Sonny

	3
	Бројач новца марке BRANDI                                                                                                       



	Редни број
	  НАЗИВ – Канцеларијски материјал

	1
	Кожна гарнитура-двосед  и фотеља

	2
	Фотеља на развлачење

	3
	Комода

	4
	Сточић за рачунар

	5
	Столице

	6
	Ормарић за регистраторе

	7
	Металне фиоке на закључавање

	8
	Гардеробни ормари

	9
	Ормари са полицама

	10
	Комбиновани фрижидер Samsung

	11
	Радни сто

	12
	Фотеља

	13
	Витрина

	14
	Столица

	15
	Сточић

	16
	Сталци са точкићима

	17
	Монитори рачунара

	18
	Штампач HP 1020




















	Редни број
	                       НАЗИВ - Залихе

	1
	Угањ

	2
	Дрва за огрев

	3
	Гвожђе - старо









УСЛОВИ КОНКУРИСАЊА
Понуда треба да садржи:
РОК ИЗРАДЕ: Рок за израду Извештаја о процени наведене имовине је 15 календарских дана од дана пријема потребне документације, која ће заинтересованим проценитељима бити достављена електронским путем. Уз понуду потребно је доставити и копију лиценце. 
ЦЕНА УСЛУГЕ: Цену за пружену услугу исказану у динарима.
ПЛАЋАЊЕ : Плаћање извршене услуге уследиће у року од 15 дана од дана достављања процене. 
КОНТАКТ: Контакт особа и адреса : стечајни управник Мирјана Јаневски, Савино Село, Бранка Делетића 45 и Београд, Патриса Лумумбе 30/5,  контакт телефон +381692504110,  e-mail: mirjana.janevski66@gmail.com
Заинтересовани понуђачи понуде подносе искључиво у електронској форми најкасније до 30.07.2023. године на и-мејл адресу mirjana.janevski66@gmail.com
У складу са Nационалним стандардом бр. 5 о начину и поступку уновчења имовине стечајног дужника, о избору понуђача одлучује Одбор поверилаца стечајног дужника, узимајући у обзир, осим цене, и стручност, референце и друге елементе понуде које су од значаја за вршење конкретне процене, и то искључиво са листе понуђача добијене од стечајног управника.
У случају да Одбор поверилаца не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.
Након донете одлуке о избору најбољег понуђача, биће обавештени сви понуђачи.
Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење путем и-мејла.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Београду, 17.07.2023. године                                                  Стечајни управник
                                                                                                   Мирјана Јаневски


